PRÁVA ZO ZAHRANIČNEJ PRACOVNEJ CESTY

1. Účastníci pracovnej cesty:

Titul, meno, priezvisko: 	Mgr. Eva Kaczová
Pracovisko:	Ministerstvo školstva SR, Sekcia vysokých škôl, Stredisko na uznávanie dokladov o vzdelaní, Stromová 1, 813 30 Bratislava
Pracovné zaradenie:	hlavný štátny radca
Znalosť jazykov:	Aj, Mj

Titul, meno, priezvisko: 	
Pracovisko:	
Pracovné zaradenie:	
Znalosť jazykov:	
	
2. Zahraničná pracovná cesta:

Štát:	Belgicko
Mesto:	Brusel
Vykonaná dňa:	17.-18.3. 2011
Prijímajúca organizácia:	Európska komisia 
Účel cesty:	Zasadnutie Skupiny koordinátorov pre uznávania odborných kvalifikácií
Spôsob financovania:	Cestovné náklady Európska komisia, ostatné MŠVVŠ SR

3. Rámcový program pobytu:

17. 3. 2011– prílet do Bruselu
18. 3. 2011– účasť na stretnutí a prílet do Viedne

4.	Stručný priebeh rokovania:

Prijatie agendy podľa predloženého programu a prijatie zápisnice z predchádzajúceho zasadnutia zo dňa 27. septembra 2010.  
P. Jürgen Tiedje pokračoval informáciou o výsledkoch verejnej konzultácie k smernici 2005/36/ES o uznávaní odborných kvalifikácií, ktorá skončila 15. marca 2011. Táto verejná konzultácia mala ambíciu odhaliť slabé stránky smernice na základe podkladov koordinátorov smernice v členských štátoch, profesijných organizácií a širokej verejnosti. Podrobne informoval o doteraz vyhodnotených výsledkoch, o štatistike zapojených do verejnej diskusie a pod. Nemecko žiadalo, aby Komisia zverejnila stanoviská členských štátov vo verejných diskusiách, Komisia však oznámila, že k tomu, aby mohli zverejniť stanoviská potrebuje súhlas všetkých zapojených do diskusie. Bude však sumár všetkých stanovísk, čo pripraví Komisia do 6 týždňov a následne ich zverejní na stránke CIRCA.

Profesijné karty
O výsledkoch zasadnutia 2 pracovných skupín pre profesijné karty informovala  E. Du Chalard. Závery sú uvedené v správe o zasadnutí zo dňa 10. januára a 25. februára, ktorá je uložená v dokumentácií na SUDV. Je však možné skonštatovať na základe záverov verejnej diskusie, že členské štáty nežiadajú ďalší byrokratický mechanizmus z Bruselu a tiež, že zavedenie profesijných kariet do praxe vyvoláva početné otázky, počnúc od financovania  vydávania kariet, cez ochranné prvky kariet až po konečnú podobu.

Eurotesty a lyžiarski inštruktori
Sú pilotným programom pre vyššie spomenuté profesijné karty. Do diskusie bolo zapojených 24 členských štátov, zvyšných 3 neprejavilo záujem, deklarovali neatraktívnosť otázky pre nich. Nemecko, Rakúsko, Taliansko a Francúzsko vytvorili špeciálny test pre lyžiarskych inštruktorov, ktoré si vzájomne uznávajú. Okrem tohto testu neuznávajú iný na vykonávanie povolania lyžiarskeho inštruktora. Komisia plánuje organizovať meeting, 5. mája pre krajiny, ktoré majú záujem sa zapojiť do diskusie ohľadne testov pre lyžiarskych inštruktorov. Plánuje to osobitne pre krajiny, kde toto povolanie regulovaným je a osobitne pre krajiny, kde regulovaným povolaním nie je. Komisia definovala problém v prípade tohto povolania v tom, že niektoré  nové členské štáty sa nezapojili do prechádzajúcich diskusií (SR sa zapojila a na rokovaniach sa zúčastnil predstaviteľ Sekcie štátnej starostlivosti o šport MŠVVaŠ SR). Komisia žiada členské štáty, ktoré sa nezapojili zatiaľ do diskusie, aby menovali svojich zástupcov do 8. apríla.

Kódex dobrej praxe
Kódex dobrej praxe bola vypracovaná Komisiou v spolupráci s členmi skupiny koordinátorov. Kódex dobrej praxe je smerodajným dokumentom pri aplikácií smernice, obsahuje akceptovateľnú, neakceptovateľnú a najlepšiu možnú prax pri nakladaní so žiadosťami o uznanie. Dotýka sa hlavne administratívnych oblastí uznávania (tj. aké dokumenty sa predkladajú k žiadosti, s akým overením a s akým prekladom, alebo otázka jazykových znalostí, kde Kódex dobrej praxe jasne definuje aké osvedčenia o znalosti jazyka je členský štát akceptovať od migranta). Komisia žiadala účastníkov stretnutia o informáciu ako sa nakladá s Kódexom na území jednotlivých členských štátoch, miera využívania, zverejnenia a rozšírenia tejto informácie. 

Databáza regulovaných povolaní
Komisia opakovane informovala o nedostatkoch v databáze regulovaných povolaní. Upozornila, že poskytnúť informácie pre Komisiu ohľadne štatistických ukazovateľov je povinnosťou každého členského štátu. Zadefinovala viac nezhôd v informáciách v tzv. „Experience report“-och a v databáze regulovaných povolaní. Komisia žiada o vysvetlenie týchto nezhôd a následne o nový prehľad uznaní, čo majú vykonať členské štáty bezodkladne.

Nadobudnuté práva
Nadobudnuté práva predstavujú osobitnú problematickú oblasť v aplikácií smernice. Princíp nadobudnutých práv je, že v prípade ak príslušník daného povolania neabsolvoval zosúladené vzdelávanie viažuce sa k danému povolaniu, alebo ak sa zmenil názov diplomu, alebo ak príprava bola nadobudnutá ešte pred tým, ako sektorové smernice nadobudli účinnosť v nových členských štátoch, sa táto príprava môže uznať automaticky po splnení istých podmienok. Najčastejšie je to dlhoročná prax v odbore (súvislá trojročná prax počas posledných piatich rokov od vydania potvrdenia o praxi). Presne nadobudnuté práva občanov členských štátov obsahovali jednotlivé sektorové smernice, osobitne rozpísané na občanov členských štátov. V súvislosti s revíziou smernice však aj do princípov automatického uznávania sa vznesú niektoré zmeny, ktoré vyplývajú buď z nejednoznačného výkladu smernice alebo z praxe.
Otázky, ktoré boli vznesené v súvislosti s článkom 23 ods.1:
1.	výkon povolania na polovičný úväzok
2.	prípady, keď výkon činnosti je prerušený z rôznych dôvodov
3.	vykonávanie povolania pod dohľadom kvalifikovaného príslušníka povolania.
	 
Výkon povolania na polovičný úväzok otvára početné množstvo otázok, počnúc od definície polovičného úväzku cez dĺžku trvania pracovného týždňa. Sú to faktory, ktoré sa líšia v závislosti od členského štátu. Skúmať spôsob výkonu povolania vychádza z predpokladu, že žiadateľ o uznanie odbornej kvalifikácie v súlade s právnymi predpismi členského štátu vykonával povolanie 3 roky počas posledných 5 rokov od podania žiadosti. Žiadateľ, ktorý nesplnil túto podmienku, nemá nárok na automatické uznanie svojej kvalifikácie. Komisia však zároveň otvorila možnosť v prípade nesplnenia týchto kritérií absolvovať prax 6 rokov počas posledných 10 rokov.

Prípady, kde výkon činnosti je prerušený z rôznych dôvodov sa pri analýze dopadu smernice ukázal, ako diskriminačný napr. voči ženám  na materskej dovolenke, osobám ťažko chorým alebo iným osobám, ktorý prerušenie činnosti nezapríčinili sami, ale boli zavinené vonkajšími okolnosťami. Komisia odkázala na prípad ESD Dekker z roku 1991, kde p. Dekker nemala právo využívať ustanovenia smerníc o automatickom uznávaní kvalifikácie na základe nadobudnutých práv, lebo výkon činnosti odborného zamestnanca prerušila z dôvodu materskej dovolenky.

Príprava pracovných skupín pre revíziu sektorových povolaní
Na základe odporúčania Výboru pre uznávanie odborných kvalifikácií Komisia organizuje workshopy na revíziu obsahu smernice vo veciach minimálnych požiadaviek na vzdelávanie sektorovo regulovaných povolaní. Komisia vyzvala štáty, ktoré ešte nemenovali nikoho do pracovných skupín, aby tak učinili v blízkej budúcnosti. Slovenská republika túto povinnosť splnila na základe požiadavky Komisie v januári.

Stratégia v systéme IMI
Informácia o využívaní podľa priloženej prezentácie.

5.	Odporúčané závery:

Poskytnúť Európskej komisii nasledovné informácie a spolupracovať na zadaniach, ktoré vyplývajú zo smernice 2005/36/ES o uznávaní odborných kvalifikácii.
-	nominácia zástupcu SR do pracovnej skupiny o lyžiarskych inštruktorov;
-	nominácia zástupcu SR do pracovných skupín o revízii smernice o uznávaní odborných kvalifikácií;

Ďalej boli predstavitelia členských štátov vyzvaní, aby informovali Komisiu o nakladaní s Kódexom dobrej praxe v rámci bežnej praxe na území členských štátov, tiež, aby tento dokument bol zverejnený a bežne sprístupnený pre žiadateľov o uznanie odbornej kvalifikácie.

6.	Prinesené materiály:

Prezentácie, ktoré odzneli na stretnutí sú na vyžiadanie k dispozícii v elektronickej forme.   

7.	Prínos ZPC 
Povinná účasť a práca v Skupine koordinátorov vyplýva zo smernice 2005/36/ES o uznávaní odborných kvalifikácii. Poskytnuté informácie zo strany členských štátov a pomáhajú Európskej Komisii pri tvorbe právnych noriem umožňujúce väčšiu mieru uplatňovania zásady EÚ o voľnom pohybe osôb. Práca v Skupine členským štátom umožní navrhnúť, zasahovať a pripomienkovať znenia právnych noriem EÚ pred začatím legislatívneho procesu a počas legislatívneho procesu. Skupina je dôležitou pôdou na vyjadrenie názoru pre členské štáty podľa aktuálneho programu rokovania, ktorý pripravuje Európska Komisia.
 
8.  Spôsob zverejnenia výsledkov ZPC, prenos získaných informácií

Správa zo ZPC je zverejnená na www.minedu.sk. Dokumenty sú na vyžiadanie
k dispozícii v elektronickej forme. 

Súhlasím so zverejnením správy na internete.

Správu vypracoval: 	Mgr. Eva Kaczová, riaditeľka SUDV

Dátum: 		28.3. 2011

Správu schválil: 	prof. Ing. Peter Plavčan, CSc., generálny riaditeľ Sekcie vysokých škôl